Document ID: 31994R2459

KOMISSION ASETUS (EY) N:o 2459/94,
annettu 11 päivänä lokakuuta 1994,
tiettyihin Kiinan kansantasavallasta peräisin oleviin tuotteisiin vuonna 1995 sovellettavien määrällisten kiintiöiden ensimmäisen erän hallintoa koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön määrällisten kiintiöiden hallintomenettelyn perustamisesta 7 päivänä maaliskuuta 1994 annetun neuvoston asetuksen (EY) N:o 520/94(1) ja erityisesti sen 2 artiklan 3 ja 4 kohdan ja sen 13 ja 24 artiklan,
sekä katsoo, että
neuvosto on, tiettyjen kolmansien maiden tuontiin sovellettavasta yhteisestä järjestelystä ja asetusten (ETY) N:o 1765/82, (ETY) N:o 1766/82 ja (ETY) N:o 3420/83 kumoamisesta 7 päivänä maaliskuuta 1994 antamallaan asetuksella (EY) N:o 519/94(2), sellaisena kuin se on muutettuna asetuksella (EY) N:o 1921/94(3), ottanut käyttöön Kiinan kansantasavallan suhteen tiettyjä, tämän asetuksen liitteessä II ilmoitettuja määrällisiä vuosittaisia kiintiöitä ja vahvistanut, että niitä on hallinnoitava asetuksen (EY) N:o 520/94 säännösten mukaisesti,
komissio on tämän vuoksi antanut asetuksen (EY) N:o 738/94(4), jossa vahvistetaan asetuksen (EY) N:o 520/94 soveltamista koskevat yleiset säännökset; näitä säännöksiä sovelletaan edellä mainittujen kiintiöiden hallinnointiin, jollei tämän asetuksen säännöksistä muuta johdu,
ottaen huomioon Kiinan talouden erityispiirteet, tiettyjen tuotteiden toimittamisen kausittainen luonne ja kuljetusajat, kiintiöihin kuuluvia tuotteita koskevista kaupallisista liiketoimista päätetään pääsääntöisesti ennen kiintiövuoden alkua; näin ollen vaikuttaa tarpeelliselta estää se, että hallinnolliset rajoitukset vaikeuttaisivat tuojien suunnitteleman tuonnin toteuttamista; kaupankäynnin jatkuvuuden turvaamiseksi on näin ollen ennen kiintiövuoden alkua syytä vahvistaa vuodeksi 1995 avattavien kiintiöiden hallintoa ja jakautumista koskevat yksityiskohtaiset säännöt,
näistä toimenpiteistä on määrättävä myös sen vuoksi, että uusia valtioita liittyy lähiaikoina Euroopan unioniin Norjan, Itävallan, Suomen ja Ruotsin liittymisasiakirjan(5) mukaisesti; on näin ollen syytä ottaa huomioon kaupan jatkuvuuden vaatimukset näissä unioniin liittyvissä tuojavaltioissa, joihin kiintiöitä sovelletaan 1 päivästä tammikuuta 1995,
on syytä määrätä asianmukaisista menetelmistä, jotta mahdollistetaan unioniin liittyvien valtioiden tuojille pääsy vuoden 1995 kiintiöihin samoin edellytyksin kuin yhteisön tuojille vahvistetaan asetuksessa (EY) N:o 520/94, (EY) N:o 738/94 sekä tässä asetuksessa, jollei muuta johdu mukautuksista, jotka ovat tarpeen unioniin liittyvien valtioiden tuojien erityisaseman huomioon ottamiseksi ennen 1 päivää tammikuuta 1995,
Itävallan, Suomen, Norjan ja Ruotsin hallitukset ovat sitoutuneet toteuttamaan asianmukaiset toimenpiteet edellä mainituissa asetuksissa vahvistettujen edellytysten noudattamiseksi, erityisesti tuontihakemusten ja niihin liittyvien todisteiden esittämistä koskevien yksityiskohtaisten sääntöjen osalta, ja ilmoittamaan komissiolle tässä asetuksessa säädetyn määräajan kuluessa kaikista tarpeellisista tiedoista, jotka liittyvät tuojien kiintiöiden jakamiseksi tarvittavaan määrällisten perusteiden määrittämiseen,
näiden edellytysten noudattamisen vuoksi komission on mahdollista määrittää vuoden 1995 kiintiöiden jakamiseksi tarvittavat määrälliset perusteet ottaen huomioon unioniin liittyvien valtioiden tuojien osuudet liittymisasiakirjan voimaantulopäivänä ja vain, jos se tulee voimaan,
kiintiöiden jakamiseksi ennakolta näyttää tarkoituksenmukaiselta rajoittaa tätä jakamista asetuksen (EY) N:o 520/94 2 artiklan 1 kohdan mukaisesti ensimmäiseen erään, joka vastaa 75 prosenttia vuosittaisten, asetuksessa (EY) N:o 519/94 vahvistettujen kiintiöiden määrästä/arvosta,
mainittujen kiintiöiden toinen erä jaetaan mahdollisimman pian neuvoston päättämien mukautusten perusteella uusien jäsenvaltioiden kauppavirtojen asianmukaiseksi huomioon ottamiseksi,
asetuksessa (EY) N:o 520/94 säädettyjen eri hallintomenetelmien tarkastelun jälkeen on syytä hyväksyä perinteisten kauppavirtojen huomioon ottamiseen perustuva menetelmä; tämän menetelmän mukaisesti kiintiöerät jaetaan kahteen osaan, toinen kuuluu perinteisille tuojille ja toinen muille hakijoille,
tämä menetelmä näyttää varmistavan ongelmattoman siirtymisen edellisen järjestelmän, jolle on tyypillistä jäsenvaltioiden välinen eriarvoisuus kyseisten tuotteiden tuontiedellytysten suhteen, ja kyseisten yhteisön kiintiöiden käyttöön ottamisesta seuraavan yhtenäisen järjestelmän välillä,
tällä menetelmällä varmistetaan aikaisemman järjestelmän aikana muovautuneen perinteisen tuontikaupan huomiointi; yhteisön järjestelmän käyttöönotossa on kuitenkin varmistuttava ei-perinteisten tuojien asteittaisesta pääsystä siihen; muille hakijoille varatun kiintiön osuuden määrittämisessä on otettava asianmukaisesti huomioon asetuksen (EY) N:o 520/94 6 artiklan 4 kohdan mukaiset, edellä mainitussa tuontijärjes telmässä olevat eroavaisuudet; kaikkien näiden tietojen perusteella on siis etsittävä tasapaino määritettäessä jaettava osuus, joka voidaan osoittaa kahdelle tuojaluokalle,
perinteisille tuojille varatun osuuden määrittämiseksi on syytä ylläpitää viitekausi 1991/1992, jota sovelletaan vuoden 1994 kiintiön jakamisessa; tämä viitekausi kuvastaa aikaisemman järjestelmän aikana muovautuneen perinteisen tuontikaupan tavanomaista kehitystä,
olisi kuitenkin pelkistettävä sellaisten perinteisten tuojien toteuttamia muodollisuuksia, joille on jo vuoden 1994 kiintiöiden jakamisen yhteydessä myönnetty tuontilisenssi 29 päivänä huhtikuuta 1994 annetun komission asetuksen (EY) N:o 1012/94(6) nojalla, joka koskee Kiinan kansantasavallasta peräisin oleviin tiettyihin tuotteisiin sovellettavista yhteisön määrällisistä kiintiöistä perinteisille tuojille osoitettavien paljouksien määrittämistä; toimivaltaisilla viranomaisilla on jo vaadittavat todisteet jokaiselle perinteiselle tuojalle; näin ollen riittää, että mainitut tuojat liittävät uuteen lisenssihakemukseensa jäljennöksen aikaisemmasta lisenssistään,
saatu kokemus on osoittanut, että asetuksen (EY) N:o 520/94 10 artiklassa säädetty menetelmä, eli hakemusten ajalliseen saapumisjärjestykseen perustuva menetelmä, voi osoittautua soveltumattomaksi muille tuojille varatun osuuden määrittämistä varten; näin ollen, asetuksen (EY) N:o 520/94 2 artiklan 4 kohdan mukaisesti on syytä määrittää vaihtoehtoinen menetelmä; tätä varten näyttää tarkoituksenmukaiselta määrätä jätettyjen lisenssihakemusten samanaikaisen tarkastelun perusteella, asetuksen (EY) N:o 520/94 13 artiklan mukaisesti, suhteessa haettuihin määriin olevasta jakamismenetelmästä,
asianmukaisten edellytysten luomiseksi kiintiön jakamista ja tyydyttävää käyttöä varten on syytä poistaa mahdolliset keinottelutarkoituksessa jätetyt hakemukset ja lisäksi valvoa taloudellisesti merkittävien määrien jakamista; tätä varten näyttää tarpeelliselta rajoittaa ennalta määrätyllä määrällä/arvolla määrää, jota kaikki muut kuin perinteiset tuojat voivat hakea,
kiintiöiden jakamiseen pääsyä varten perinteisille ja muille tuojille olisi vahvistettava tuontilisenssihakemusten esittämisaika,
kiintiöiden optimaalista käyttöä varten on syytä määrätä, että kenkien tuontiin liittyvissä lisenssihakemuksissa täsmennetään jokaista yhdistetyn nimikkeistön nimikettä varten haetut määrät, jos kiintiöissä viitataan useampaan yhdistetyn nimikkeistön nimikkeeseen,
jäsenvaltioiden on tiedotettava komissiolle saaduista tuontilisenssihakemuksista asetuksen (EY) N:o 520/94 8 artiklassa säädettyjen yksityiskohtaisten sääntöjen mukaisesti; perinteisten tuojien aikaisempaan tuontiin liittyvät tiedot arvioidaan jokaisena viitevuonna, ja ne ilmaistaan kyseisen kiintiön yksikkönä; kun kiintiö on vahvistettu ecuina, sen valuutan vaihtoarvo, jona aikaisempi tuonti on ilmaistu, lasketaan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(7) 18 artiklan mukaisesti,
ottaen huomioon kiintiöillä säänneltyjen tuotteiden kaupan erityisominaisuudet ja erityisesti tavaroiden kuljetusaika, näyttää aiheelliselta vahvistaa tuontilisenssin voimassaoloaika yhdeksäksi kuukaudeksi 1 päivästä tammikuuta 1995, ja
tässä asetuksessa säädetyt toimenpiteet ovat asetuksen (EY) N:o 520/94 komitean, johon unioniin liittyvien valtioiden edustajat ovat osallistuneet tarkkailijoina, antaman lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (EY) N:o 520/94 2 artiklan 1 kohdan mukaisesti asetuksen (EY) N:o 519/94 liitteessä II tarkoitetut määrälliset kiintiöt jaetaan vuodeksi 1995 erinä, joista ensimmäinen osoitetaan tuojille tämän asetuksen erityissäännösten mukaisesti.
2. Ensimmäisen erän määrä/arvo jokaista määrällistä kiintiötä varten ilmaistaan tämän asetuksen liitteessä I.
3. Sovelletaan asetusta (EY) N:o 738/94, jossa vahvistetaan asetuksen (EY) N:o 520/94 soveltamista koskevat säännöt, jollei tämän asetuksen säännöksistä muuta johdu.
2 artikla
1. Jokaisen määrällisen kiintiön ensimmäinen erä jaetaan asetuksen (EY) N:o 520/94 2 artiklan 2 kohdassa tarkoitetun perinteisten kauppavirtojen huomioon ottamiseen perustuvan menetelmän mukaisesti.
2. Perinteisille ja vastaavasti muille tuojille varattu osuus on ilmoitettu tämän asetuksen liitteessä II.
3. Muille tuojille varattu osuus jaetaan suhteessa haettuihin määriin olevan jakamismenetelmän mukaisesti, jossa kunkin tuojan hakema määrä/arvo ei voi olla suurempi kuin tämän asetuksen liitteessä III ilmoitettu määrä/arvo.
3 artikla
Tuontilisenssihakemukset jätetään asetuksen (EY) N:o 738/94 liitteessä I tarkoitetuille toimivaltaisille hallintoviranomaisille kauden aikana, joka alkaa päivänä, jona tämä asetus julkaistaan Euroopan yhteisöjen virallisessa lehdessä ja päättyy 28 päivänä lokakuuta 1994 kello 15 Brysselin aikaa.
4 artikla
1. Jokaisen perinteisille tuojille varatun kiintiöerän osuuteen pääsyä varten perinteisinä tuojina pidetään niitä, jotka voivat todistaa harjoittaneensa tuontia kalenterivuosien 1991 ja 1992 aikana.
2. Asetuksen (EY) N:o 520/94 7 artiklassa tarkoitettujen todisteiden on liityttävä Kiinan kansantasavallasta peräisin olevien sellaisten tuotteiden vapaaseen liikkeeseen asettamiseen kalenterivuosina 1991 ja 1992, jotka kuuluvat lisenssihakemusta koskeviin määrällisiin kiintiöeriin.
3. Asetuksen (EY) N:o 520/94 7 artiklan ensimmäisessä luetelmakohdassa tarkoitettujen todisteiden sijasta:
-	hakija voi liittää hakemukseensa toimivaltaisten kansallisten viranomaisten hallussaan olevien sellaisten tullaustietojen perusteella vahvistaman ja todistaman asiakirjan, jotka liittyvät hakijan tai tarvittaessa tämän haltuunsa ottaman toisen toimijan kalenterivuosina 1991 ja 1992 harjoittamaan kyseisten tuotteiden tuontiin,
-	hakija, jolla jo on asetuksen (EY) N:o 1012/94 nojalla myönnetty, kiintiöeriin kuuluvia tuotteita koskeva tuontilisenssi, voi liittää lisenssihakemukseensa jäljennöksen aikaisemmasta lisenssistään. Tässä tapauksessa hänen on ilmoitettava lisenssihakemuksessaan viitekauden molempien vuosien aikana toteutetun tuonnin kokonaisarvo kyseisen tuotteen osalta.
4. Sovelletaan tarvittaessa asetuksen (ETY) N:o 2913/92 18 artiklaa, kun todiste annetaan valuuttoina.
5 artikla
Jäsenvaltiot ilmoittavat komissiolle viimeistään 7 päivänä marraskuuta 1994 kello 10 Brysselin aikaa tuontilisenssihakemuksien lukumäärään ja kokonaispaljouteen liittyvät tiedot ja, perinteisten tuojien esittämien hakemusten osalta, näiden toteuttaman tuonnin määrän tämän asetuksen 4 artiklan 1 kohdassa tarkoitetun viitekauden molempien vuosien aikana.
6 artikla
1. Viimeistään 11 päivänä marraskuuta 1994 komissio vahvistaa määrälliset perusteet, joiden mukaisesti toimivaltaisten kansallisten viranomaisten on vastattava tuontihakemuksiin.
2. Komissio tiedottaa tästä päätöksestä unioniin liittyville valtioille.
7 artikla
Tuontilisenssin voimassaoloaika on yhdeksän kuukautta 1 päivästä tammikuuta 1995.
8 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä lokakuuta 1994.

Labels: 3
1
18